VŠEOBECNÉ OBCHODNÉ PODMIENKY

Spoločnosť Prvá vzdelávacia, s.r.o., so sídlom Miletičova 99/5, 821 08 Bratislava – Ružinov, IČO: 56 176 236, zapísaná v obchodnom registri Mestského súdu Bratislava III, oddiel: Sro, vložka číslo 177672/B, vydáva tieto Všeobecné obchodné podmienky:

**Článok I  
Vymedzenie základných pojmov**

Pojmy a skratky označené s veľkým začiatočným písmenom majú nasledovný význam v ďalej uvedených definíciách:

1. **Poskytovateľ** je spoločnosť Prvá vzdelávacia, s.r.o., so sídlom Miletičova 99/5, 821 08 Bratislava – Ružinov, IČO: 56 176 236, zapísaná v obchodnom registri Mestského súdu Bratislava III, oddiel: Sro, vložka číslo 177672/B;
2. **Stránka** je internetová stránka Sprostredkovateľa [www.prvavzdelavacia.sk](http://www.prvavzdelavacia.sk);
3. **Objednávateľ** je fyzická osoba alebo právnická osoba, ktorá si objednáva Kurz na Stránke a uzatvára zmluvu o poskytnutí Kurzu s Poskytovateľom;
4. **Ponuka** je ponuka predaja Kurzu uverejnená na Stránke. Ponuka obsahuje najmä popis a opis Kurzu, cenu Kurzu a podmienky Kurzu. Poskytovateľ je oprávnený kedykoľvek ukončiť Ponuku, ako aj kedykoľvek zmeniť cenu Kurzu;
5. **Kurz** je služba uvedená v Ponuke, t. j. plnenie poskytované Poskytovateľom tretím osobám ako súčasť jeho podnikateľskej činnosti, obvykle vzdelávací kurz, iná vzdelávacia činnosť, vrátane súvisiacich produktov;
6. **VOP** sú tieto Všeobecné obchodné podmienky Poskytovateľa pri poskytovaní služieb prostredníctvom Stránky, ktoré upravujú práva a povinnosti Objednávateľa a Poskytovateľa pri poskytovaní a využívaní služieb Poskytovateľa, pričom VOP sú zverejnené a dostupné v elektronickej forme na Stránke.

**Článok II  
Prihlásenie sa na Kurz a uzatvorenie zmluvy o poskytnutí Kurzu**

1. Poskytovateľ zverejňuje na Stránke v určitých časových intervaloch (denných alebo iných intervaloch) svoje Ponuky na Kurzy, na ktoré sa Objednávateľ môže prihlásiť.
2. Ponuka Kurzu je aktívna jej zverejnením na Stránke. Trvanie Ponuky, t. j. možnosti prihlásiť sa na Kurz, je stanovené Poskytovateľom a Poskytovateľ sa nezaväzuje k žiadnej minimálnej dobe trvania Ponuky. Aktívnosť Ponuky, t. j. vznik záväzku Poskytovateľa vyplývajúceho z Kurzu môže byť limitovaná počtom Objednávateľov, ktorí sa na Kurz z tej ktorej Ponuky prihlásia.
3. Zmluva o poskytnutí Kurzu je medzi Poskytovateľom a Objednávateľom uzatvorená momentom prihlásenia sa na Kurz zo strany Objednávateľa.
4. Daňové doklady vo vzťahu ku kúpe Kurzu vydáva ako ich predajca Poskytovateľ.
5. V prípade, ak sa na aktiváciu Ponuky vyžaduje prihlásenie na Kurz určitým počtom Objednávateľov, a tento počet sa počas doby trvania Ponuky nedosiahne, zmluva o poskytnutí Kurzu sa zruší. Uhradené ceny za Kurzy, pri ktorých nedošlo k aktivácii Ponuky, budú Objednávateľovi vrátené Poskytovateľom.
6. Poskytovateľ nezodpovedá za škody, ktoré vzniknú Objednávateľovi v dôsledku zle uvedenej e-mailovej adresy zo strany Objednávateľa.

**Článok III  
Práva a povinnosti**

1. Ak Ponuka stanovuje potrebu dojednania termínu medzi Poskytovateľom a Objednávateľom na poskytnutie služby (napríklad deň a hodinu Kurzu), bude Objednávateľa za týmto účelom kontaktovať Poskytovateľ, a to po prihlásení sa na Kurz.
2. Poskytovateľ ako dodávateľ Kurzu je zodpovedný: a) za kvalitu a rozsah Kurzu, b) za dodanie Kurzu, c) za naplnenie práv Objednávateľa z Kurzu, d) za pravdivosť a úplnosť Ponuky a e) za plnenie všetkých práv Objednávateľa vyplývajúcich Objednávateľovi z platných právnych predpisov, a to tak v súvislosti so zmluvou o poskytnutí Kurzu, ako aj v súvislosti s poskytovaním služby.
3. Objednávateľ berie na vedomie, že texty, fotografie, grafické diela, počítačové programy a ďalšie prvky, ktoré sú súčasťou obsahu Stránky, môžu byť jednotlivo a/alebo ako celok chránené autorským právom (ďalej spoločne len ako „autorské diela“). Databázy dostupné v rámci Stránky sú ďalej chránené zvláštnym právom zriaďovateľa databázy. Ak nie je s Poskytovateľom písomne dohodnuté inak, môže k oprávnenému použitiu autorských diel dôjsť len v rozsahu a spôsobmi stanovenými rozhodným právnym poriadkom. Najmä nie je Objednávateľovi dovolené použitie autorských diel vo forme ich rozmnožovania (kopírovania) za účelom dosiahnutia priameho alebo nepriameho hospodárskeho alebo obchodného prospechu a ďalej ich použitie vo forme rozširovania, požičiavania, vystavovania či zverejňovania diela verejnosti (vrátane zverejňovania verejnosti prostredníctvom internetu), či vo forme neoprávneného použitia databázy.
4. Objednávateľ sa, bez ohľadu na iné ustanovenia VOP, zaväzuje, že nebude používať Stránku pokiaľ má menej než 18 rokov. Objednávateľ sa zaväzuje, že nebude v hodnoteniach na Stránke a/alebo na sociálnych sieťach spravovaných so Stránkou hrubo a/alebo vulgárne urážať ostatné osoby, zmluvných partnerov, zamestnancov a/alebo zverejňovať iné príspevky, prípadne fotografie, ktoré by boli v rozpore s dobrými mravmi.

**Článok IV  
Reklamačný poriadok**

1. Reklamačný poriadok všeobecne upravuje vybavovanie reklamácií a sťažností Objednávateľa (ďalej len „Reklamácie“ a „Reklamačný poriadok“) Poskytovateľom a upravuje právne vzťahy vzniknuté medzi Poskytovateľom a Objednávateľom pri vybavovaní reklamácií uplatnených v súvislosti s poskytovaním služieb.
2. Objednávateľ je oprávnený reklamovať u Poskytovateľa vady služby v lehote do 30 dní od ich vykonania.
3. V reklamácii je Objednávateľ povinný presne špecifikovať v čom spočíva reklamovaná vada a zároveň uviesť časové obdobie počas ktorého sa vada vyskytla. Poskytovateľ je povinný doručiť Objednávateľovi potvrdenie o uplatnení reklamácie. Ak nie je možné potvrdenie doručiť ihneď, musí sa doručiť bez zbytočného odkladu, najneskôr však spolu s dokladom o vybavení reklamácie.
4. Poskytovateľ po obdržaní reklamácie vykoná prešetrenie za účelom zistenia oprávnenosti reklamácie. Poskytovateľ je povinný do 30 dní od obdržania tejto reklamácie oznámiť Objednávateľovi výsledky svojho vyšetrovania a stanovisko k reklamácii. V prípade splnenia podmienok zodpovednosti Poskytovateľa za vady, je Poskytovateľ povinný prijať a vykonať nápravné opatrenia.
5. Ak nie je v reklamácii špecifikovaný konkrétny nedostatok, či iné pochybenie a nie sú v nej ponúknuté dôkazné prostriedky na preukázanie nedostatku, či iného pochybenia, na reklamáciu sa neprihliada. V prípade, že nie sú dané dôvody na postup podľa prvej vety, vykoná Poskytovateľ po obdržaní elektronickej reklamácie kroky za účelom zistenia oprávnenosti reklamácie. Poskytovateľ oznamuje Objednávateľovi výsledky svojho vyšetrovania a stanovisko k reklamácii na e-mailovú adresu Objednávateľa.
6. Alternatívne riešenie sporov

Pokiaľ Objednávateľ – spotrebiteľ nie je spokojný so spôsobom, ktorým Poskytovateľ vybavil jeho reklamáciu alebo ak sa domnieva, že Poskytovateľ porušil jeho práva, má možnosť obrátiť sa na Poskytovateľa so žiadosťou o nápravu. Ak Poskytovateľ na žiadosť o nápravu odpovie zamietavo alebo na ňu neodpovie do 30 dní odo dňa jej odoslania, spotrebiteľ má právo podať návrh na začatie alternatívneho riešenia svojho sporu podľa ustanovenia § 12 zákona č. 391/2015 Z. z. o alternatívnom riešení spotrebiteľských sporov a o zmene a doplnení niektorých zákonov.

Príslušným subjektom na alternatívne riešenie spotrebiteľských sporov s poskytovateľom je Slovenská obchodná inšpekcia Prievozská 32, 827 99 Bratislava 27 (www.soi.sk) alebo iná príslušná oprávnená právnická osoba zapísaná v zozname subjektov alternatívneho riešenia sporov vedenom Ministerstvom hospodárstva Slovenskej republiky (zoznam je dostupný na stránke http://www.mhsr.sk); spotrebiteľ má právo voľby, na ktorý z uvedených subjektov alternatívneho riešenia spotrebiteľských sporov sa obráti.

Spotrebiteľ môže na podanie návrhu na alternatívne riešenie svojho sporu využiť platformu pre riešenie sporov on-line, ktorá je dostupná na webovej stránke <http://ec.europa.eu/consumers/odr/>.

**Článok V  
Odstúpenie od zmluvy o poskytnutí Kurzu**

1. Objednávateľ je oprávnený odstúpiť od objednania Kurzu bez uvedenia dôvodu do 14 dní odo dňa prihlásenia sa na Kurz v prípade, ak ods. 2 tohto článku VOP nestanovuje inak. Ak sa Objednávateľ prihlási na Kurz, na základe ktorého mu má byť poskytnuté plnenie, ktoré sa má uskutočniť pred uplynutím doby na odstúpenie podľa prvej vety tohto ustanovenia, je Objednávateľ oprávnený odstúpiť od zmluvy o poskytnutí Kurzu bez uvedenia dôvodu, ak ods. 2 tohto článku VOP nestanovuje inak, len do momentu začiatku plnenia. Odstúpenie od zmluvy o poskytnutí Kurzu podľa tohto bodu VOP je možné uplatniť písomne u Poskytovateľa, pričom v odstúpení musí byť identifikovaná Ponuka a Kurz, od ktorého Objednávateľ odstupuje. V prípade oprávneného odstúpenia od zmluvy o poskytnutí Kurzu je Poskytovateľ povinný vrátiť cenu za Kurz Objednávateľovi, a to na účet, ktorý Objednávateľ za týmto účelom oznámi Poskytovateľovi.
2. V prípade, ak je predmetom zmluvy o poskytnutí Kurzu poskytnutie služieb v dohodnutom čase alebo v dohodnutej lehote, nie je Objednávateľ oprávnený odstúpiť od zmluvy o poskytnutí Kurzu, a to v zmysle ustanovenia § 7 ods. 6 písm. k) zákona o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho a o zmene a doplnení niektorých zákonov č.102/2014 Z.z. (zákon č. 102/2014 Z. z. v znení neskorších predpisov).
3. Sprostredkovateľ má právo stiahnuť Ponuku zo Stránky. Ak bola medzičasom vykonané prihlásenie na Kurzy vo vzťahu k takejto Ponuke, tie sa rušia, pričom Objednávateľ berie na vedomie a súhlasí, že v tomto prípade cenu za Kurz ním uhradenú mu vráti Poskytovateľ, pričom toto plnenie je povinný Objednávateľ od Poskytovateľa prijať. Cena za Kurz bude Objednávateľovi vrátená do 14 dní od stiahnutia Ponuky zo Stránky, a to na účet, ktorý Objednávateľ za týmto účelom oznámi Poskytovateľa.

**Článok VI  
Ochrana osobných údajov a súhlas so spracúvaním osobných údajov**

1. Objednávateľ poskytuje Poskytovateľovi ako prevádzkovateľovi osobné údaje slobodne a dobrovoľne, a to v zmysle Nariadenia Európskeho parlamentu a Rady 2016/679 o ochrane fyzických osôb pri spracovaní osobných údajov (ďalej len „GDPR“) a zákona č. 18/2018 Z.z. o ochrane osobných údajov. Poskytovateľ je oprávnený spracúvať osobné údaje Objednávateľa v rozsahu: e-mailovú adresu, meno a priezvisko, telefónne číslo, adresu, platobné údaje, údaje získané prostredníctvom cookies, údaje zo sociálnych sietí.
2. Podrobný popis rozsahu spracúvaných osobných údajov, účelov spracúvania údajov, prístupu k údajom, bezpečnosti a práv Objednávateľa nájdete v časti Pravidlá ochrany osobných údajov.
3. Objednávateľ berie na zreteľ, že Poskytovateľ osobné údaje Objednávateľa v rozsahu: meno a priezvisko, e-mail, telefónne číslo, poskytuje a sprístupňuje svojim zmluvným partnerom, prostredníctvom ktorých zabezpečuje plnenia..

**Článok VII  
Spoločné a záverečné ustanovenia**

1. Sprostredkovateľ zverejňuje VOP na Stránke a v tlačenej podobe sú k dispozícii na adrese sídla Poskytovateľa.
2. Právne vzťahy medzi Poskytovateľom a Objednávateľom neupravené VOP sa riadia právnym poriadkom Slovenskej republiky, najmä zákonom č. 513/1991 Zb. Obchodný zákonník v znení neskorších predpisov, ak sa na ne nevzťahuje zákon č. 40/1964 Zb. Občiansky zákonník v znení neskorších predpisov, zákonom č. 250/2007 Z. z. o ochrane spotrebiteľa, v znení neskorších predpisov, zákonom č. 22/2004 Z. z. o elektronickom obchode, v znení neskorších predpisov a zákonom zákona č 102/2014 Z. z. o ochrane spotrebiteľa pri predaji tovaru alebo poskytovaní služieb na základe zmluvy uzavretej na diaľku alebo zmluvy uzavretej mimo prevádzkových priestorov predávajúceho v znení neskorších predpisov.
3. V prípade, že sa ktorékoľvek dojednanie vo VOP alebo ukáže ako neplatné, neúčinné alebo nevymáhateľné alebo sa ním stane, nemá táto skutočnosť vplyv na ostatné dojednania, ak nevyplýva inak z donucujúcich ustanovení právnych predpisov, a strany sa zaväzujú nahradiť také dojednanie dojednaním platným, účinným a vymáhateľným, ktoré bude najbližšie obchodnému účelu pôvodného dojednania, a to do tridsiatich (30) dní odo dňa, kedy na to jedna strana vyzve druhú.
4. Tieto VOP (vrátane špecifikácie služby) je Poskytovateľ oprávnený kedykoľvek jednostranne zmeniť.
5. Tieto VOP nadobúdajú platnosť a účinnosť dňom 1.4.2025.